Case ID: 1023234
Sentence 11: Apellyasiya Məhkəməsi tərəfindən müəyyən edilmişdir ki, xxxx 2013-cü il tarixli qanun üzrə vərəsəlik hüququ haqqında şəhadətnaməyə görə xxxx 2013-cü ildə vəfat etmiş X1 vərəsəsi - ünvan 3 ünvanda qeydiyyatda olan oğlu X1r, o, miras əmlakdan irs almalıdır, şəhadətnamə verilən mərhuma məxsus miras əmlak: Bakı şəhər İcra Hakimiyyəti Texniki İnventarlaşdırma və Mülkiyyət Hüquqlarının Qeydiyyatı İdarəsi tərəfindən xxxx 1998-ci il tarixli 65inv nömrəli reyestr kitabında 9824 səhifə ****, qeydəalma nömrəsi ilə qeydiyyata alınmış qeydiyyat vəsiqəsinə və DƏDRX-nin Bakı şəhər Ərazi İdarəsi tərəfindən xxxx 2013-cü il tarixdə verilmiş ***** nömrəli arayışa əsasən Bakı şəhəri, Suraxanı rayonu, Qaraçuxur qəsəbəsi, X1 küçəsi, ev 38 ünvanda yerləşən ümumi sahəsi 41 kv.m yaşayış sahəsi 26 kv.m olan 2 (iki) otaqlı 1 saylı mənzil mərhuma məxsus mirasdan ibarətdir, X2 («Satıcı») ilə İddiaçı («Alıcı») arasında bağlanmış xxxx 2018-ci il tarixli, AN-İ № ******* nömrəli daşınmaz əmlakın alqı-satqı müqaviləsinə əsasən Satıcı ünvan 4 ünvanında yerləşən ümumi sahəsi 41.8 kv.m, yaşayış sahəsi 28 kv.m, yardımçı sahəsi 13.8 kv.m olan 2 otaqlı mənzilin tam mülkiyyət üzrə ona məxsus hissəsindən 41.8 kv.m, 2 otaq tam hissəni Alıcının mülkiyyətinə vermiş, Alıcı isə həmin daşınmaz əmlakı 85.000 manat qiymətə alaraq, onun adına RX seriyalı, № ******* nömrəli hüquqların dövlət qeydiyyatı haqqında daşınmaz əmlakın dövlət reyestrindən çıxarış tərtib edilmiş, mənzil İddiaçı xüsusi mülkiyyətindədir, Bakı şəhər Mənzil-Kommunal Təsərrüfatı Departamentinin 3 saylı Xüsusi Təyinatlı Mənzil Kommunal Təsərrüfatı Birliyinin 137 saylı MənzilKommunal İstismar Sahəsi tərəfindən verilmiş xxxx 2018-ci il tarixli, 2428 nömrəli arayışa görə iddiaçı həmin evi əlli ildən artıq daimi istifadə edilən həyətyanı torpaq sahəsi ilə birlikdə xxxx 2018-ci il tarixdə alqı-satqı yolu ilə almış, həmin müddətdən İddiaçı texniki pasportda göstərilən yaşayış sahəsində - həyətyanı torpaq sahəsini də daimi istifadə etməklə bu günədək göstərilən ünvanda yaşayır, 137 saylı MKİS tərəfindən mənzil 1-in və həyətyanı sahənin cizgisi tərtib edilmiş, həmin mənzilə dair İddiaçı adına xxxx 2018-ci il tarixli texniki pasport hazırlanmış, cavabdeh tərəfindən iddiaçıya ünvanlanmış xxxx 2018ci il tarixli məktuba görə qeyd edilən ünvanla bağlı arxiv qovluğunda ilkin texniki pasport haqqında məlumat (sənəd) aşkar edilməmiş, həmçinin mənzilə dair iddiaçının adına xxxx 2018-ci il tarixdə yeni texniki pasport tərtib edildiyindən, həmin mənzilin əvvəlki mülkiyyətçisi X6 kadaş oğlunun adına xxxx 2013-cü il tarixdə tərtib olunmuş texniki pasportun surətinin göndərilməsi mümkün olmamış, iddiaçı, xxxx 2019-cu il tarixdə ərizə ilə cavabdeh inzibati orqana müraciət edərək, torpaq sahəsinə və yaşayış evinə vahid çıxarışın verilməsini xahiş etmiş, sonuncu, xxxx 2019-cu il tarixli məktubla İdarəyə poçt vasitəsi ilə daxil olmuş sənədlərin surət olduğuna və daşınmaz əmlak dövlət reyestrində mənzil kimi qeydiyyatdan keçdiyindən, torpaq sahəsinin mülkiyyətə verilməsinin qanunvericiliyə uyğun olmadığına istinad etməklə, müraciətin təmin edilməsindən imtina etmişdir.Apellyasiya Məhkəməsi iş materiallarını araşdıraraq o nəticəyə gəlmişdir ki, hazırkı iddia tələbi məcburetmə haqqında iddialara deyil, öhdəliyin icrası haqqında iddialara aid olsa da, cavabdehin imtinası onun, ərizənin təmini yönündəki hərəkətsizliyində ifadə olunmuş, bu isə mahiyyət etibarilə inzibati aktın qəbulundan imtina edilən zaman göstərilən hərəkətsizliyə bərabərdir, məcburetmə haqqında iddialarda olduğu kimi öhdəliyin icrası haqqında iddialar üzrə də cavabdeh orqan, belə öhdəliyin icrasını istisna edən faktiki şərtlərin mövcudluğuna istinad edirsə, həmin şərtlərin mövcudluğunu sübut etmək vəzifəsi onun üzərinə düşür, yaşayış sahəsinin mənzil hesab edilməsi üçün onun çoxmənzilli binanın ümumi istifadədə olan sahələrinə birbaşa daxil olmaq imkanı olmalıdır, xxxx 2018-ci il tarixli texniki pasporta görə Bakı şəhəri, Suraxanı rayonu, Qaraçuxur qəsəbəsi, X1 küçəsi, ev 38, mənzil 1-də yerləşən 1 mərtəbəli yaşayış sahəsi hər hansı bir çoxmənzilli binanın tərkibində olmamaqla yanaşı, ayrıca tikili olan fərdi yaşayış evi kimi inşa olunmuş, cavabdeh qanuni öhdəliyinin icrasını istisna edən faktiki şərtləri sübuta yetirməmiş, «Daşınmaz əmlakın dövlət reyestri haqqında» Azərbaycan Respublikası Qanunun 15-ci maddəsində müəyyən olunmuş əsaslar mövcud olmadan iddiaçının müraciətindən imtina etmiş, qeyd olunan mənzildə yerləşən fərdi yaşayış evi və torpaq sahəsi iddiaçının istifadəsində olmuş, buna dair sərəncam, texniki pasport iş materiallarına əlavə edilmişdir.